Такім чынам, што можа зрабіць чалавека элегантным, эфектным і вытанчаным? Канечне, капялюшык! Колькі разнастайных капелюшоў было прадстаўлена на суд гледача! Быццам па чараўніцтве, на галовах у дзяцей выраслі вычварныя капялюшныя збудаванні, якія сталі неапісальным упрыгажэннем свята. Тут можна было ўбачыць і паляны, што цвітуць, і капелюшы, упрыгожаныя пёркамі, матылькамі, паветранымі шарыкамі, і капелюшы-рамонкі, а яшчэ пірацкія капелюшы, капелюшы з газеты (якія раней насілі дзеці на двары), каўбойскія капелюшы і капелюшы з бяросты… Усяго не пералічыць. А дзяўчынкі здзіўлялі гледачоў сваімі далікатнымі капялюшыкамі з вэлюмам. Колькі выдумкі і фантазіі было праяўлена ў сумесным дзіцяча-бацькоўскім рукадзеллі! Дзякуючы такой творчасці, у дзяцей развіваецца і зрокавая памяць, і вобразнае мысенне, і ўяўленне, і, канечне ж, творчыя здольнасці. Радасны дзіцячы смех і бляск у вачах выхаванцаў пры сустрэчы з героямі свята — Каралевай капелюшоў, Старой Шапакляк і клоўнам парадавалі ўсіх гледачоў і ўдзельнікаў гэтага цудоўнага мерапрыемства.